Floridas projekts
"Floridas projekts" (angļu: The Florida Project) ir 2017. gada drāma, kuras režisors, kā arī viens no producentiem un scenārija autoriem ir Šons Beikers. Galvenās lomas atveido Vilems Defo, Bruklina Prinsa un Bria Vinaite. Filmas pirmizrāde notika 2017. gada 22. maijā Kannu kinofestivālā. Vilems Defo par savu darbu fimā tika nominēts Amerikas Kinoakadēmijas balvai nominācijā "Labākais aktieris otrā plāna lomā". Filma seko kādas sešgadīgas meitenes Mūnī vasarai, kuras laikā Mūnī gan spēlējas ar saviem rotaļu biedriem, gan kļūst tuvāka ar savu dumpīgo, bet tajā pašā laikā rūpīgo māti.